Alsace – Junge fers Elsassische
D Alsace – Junge fers Elsassische (vìelmols gnannt mìt dr Àbkìrzung „AJfE“) ìsch a Verein vu Junga wo dr elsassischa Dialekt unterstìtza. Si Hàuiptzìel ìsch, àndra Junga uf s Elsassisch brìnga, àss dr Dialekt làwandig un modern blibt.

S Wort „Junga“ ìm Nàmma vum Verein bedittet nìt àss d Junga numma unter sìch wann bliiwa; 's ìsch ehnder a Zeicha wo d Junga sott ermüetiga fer mìtz'màcha, un d Mìtglìeder sìn ungfahr zwìscha 18 un 35 Johr àlt.

Gschìcht vum Verein 
S Verein ìsch z'Stroßburri ànna 1999 grìnda worra, vu'ma pààr Studanta wo sìch um s Elsassischa ìntressiart han. Derbii sìn Dialektkenner gsìì, wo do a Glagaheit gfunda han fer mìtnànder Elsassisch reda, àwer aui Junga wo dr Dialekt han wälla lehra.

D Mìtglieder sìn regelmaßig ìm Universitätsrestaurant (resto U) Le Stift zammakumma, fer reda, iawa, un verschìedena kültürella Ereignissa ufz'stella.

Kültürella Àktivität vum Verein 
S Verein ìsch sehr aktiv ìm kültürella Gebìet, wo's dr Dialekt uf'ra moderna Àrt unterstìtzt.
 As gìtt elsassischa Unterrìcht. D Elsassisch-Lehrera Bénédicte Keck, eina vu da erschta Mìtglìeder, ìsch jetz ìm elsassischa Sprochàmt OLCA igstellt.

 Àn jedem erschta Mantig vum Monet, ìm Resto U Le Stift, fìndet dr Stàmmtìsch stàtt. Beriahmta elsassischa Perseenligkeita, zum Beispiel Kìnschtler, wara mankmol iglàda.

 Eimol ìm Monet gìt z'Milhüüsa a „Bàbbla Owa“. Zum Beispiel, àm Owa vum 17. Juni 2013 ìsch s Thema d „Àlemànnischa Wikipedia“ gsìì.

 Ìm Heftla „D'Heimet zwische Rhin un Vogese“ hàt's Verein a eigena Sitta, wo's a Àrtìkel schribt. Ìm Heftla N°189 vu Septamber 2011 ìsch zum Beispiel a Àrtìkel ìwer d àlemànnischa Wikipedia gsìì.

 S Verein fìndet ma nàtiirlig uf Facebook.

 Ìm Summerlied-Festival nìmmt s Verein teil, fer moderna Müsik uf Elsassisch zeiga, wo ìn da Junga gfàllt. A salbschtgmàchter clip ìsch vorgsah, fer Summerlied 2012.

 Mehrmol ìm Johr wìrd a kültüreller Üsflug orgànisiart. Àlla känna do mìtmàcha, aui dia wo (noh) nìt Elsassisch reda.

Externa Links 
Offizieller Websitt vum AJFE

Referanz 

Elsassisch
Kultur im Elsass
Kulturelli Organisation
Alemannische Spraachverein